**Uzatvorenie zmluvy o podpore OZE**

a VÚ KVET

OKTE, a.s.

OBSAH

[1 ÚVOD 3](#_Toc99373401)

[1.1 Účel dokumentu 3](#_Toc99373402)

[1.2 Nová žiadosť o uzatvorenie zmluvy 4](#_Toc99373403)

[1.3 Kontaktné údaje 8](#_Toc99373404)

# ÚVOD


## Účel dokumentu

Cieľom tohto dokumentu je poskytnúť návod pre výrobcov, akým spôsobom uzatvoria Zmluvu o podpore doplatkom.

Podmienkou prístupu do informačného systému XMtrade®/OZE je Uzatvorenie Zmluvy o poskytovaní údajov.


V prípade, že výrobca nemá uzatvorenú Zmluvu o poskytovaní údajov, kontaktuje OKTE, a.s., prostredníctvom e-mailu na adresu [zmluvy@okte.sk](mailto:zmluvy@okte.sk) so žiadosťou o uzatvorenie Zmluvy o poskytovaní údajov.

Používateľ (výrobca) sa prihlási pomocou svojich prihlasovacích údajov, získaných pri uzatvorení Zmluvy o poskytovaní údajov, do informačného systému XMtrade®/OZE, ktorý je dostupný na stránke <https://oze.okte.sk>.



Pre prístup do webového portálu je potrebné zadať prihlasovacie údaje pridelené pre prihlasovanie do systému ISOM. V prípade, že výrobca nemá prístup do ISOM, kontaktujte OKTE, a.s., prostredníctvom e-mailu [zmluvy@okte.sk](mailto:zmluvy@okte.sk) so žiadosťou o uzatvorenie Zmluvy o poskytovaní údajov.


Po stlačení tlačidla  systém zobrazí úvodnú stránku portálu XMtrade®/OZE.




V prípade **technických problémov** Výrobca kontaktuje technickú podporu e-mailom na adrese [support.is@sfera.sk](mailto:support.is@sfera.sk).

## Nová žiadosť o uzatvorenie zmluvy

1. Prihlásenému výrobcovi sa na stránke *OZE* -> stránka portálu *Žiadosti* -> podstránka *Doplatok* -> otvorí formulár **Doplatok** so zoznamom registrovaných žiadostí patriacich výrobcovi, zároveň sa zobrazí možnosť vytvoriť **„+ Novú žiadosť**“.



1. Výrobca stlačí tlačidlo .




1. Výrobca si v rámci formulára skontroluje správnosť existujúcich údajov a zároveň doplní ostatné požadované údaje v rozsahu:
   1. Svoje *Základné údaje*.
   2. *Obchodný alebo živnostenský register* - zobrazuje sa v závislosti od zvolenia právnej formy,
   3. *Osoby oprávnené na podpis zmluvy* - výrobca uvedie štatutárov spoločnosti, ktorí budú **podpisovať** zmluvu. V prípade, že výrobca pre tieto osoby uvedie aj e-mailové adresy, dokument zmluvy na podpis bude odoslaný aj týmto oprávneným osobám. V tejto kategórii je výrobca povinný uviesť aspoň jednu osobu.
   4. *Kontaktné osoby* – výrobca uvedie pracovníkov alebo iné osoby, ktoré môžu v jeho mene komunikovať s pracovníkmi OKTE, a.s., o doplatku. Pre každú kategóriu kontaktných osôb je výrobca povinný uviesť aspoň jednu osobu.
      * Osoby poverené komunikáciou - výrobca môže uviesť, napr. pracovníkov zodpovedných za zadávanie dát o výrobe, účtovníkov, fakturantov, právnikov atď.
      * Osoby poverené schvaľovaním dokladov vyúčtovania podpory - výrobca uvedie pracovníkov alebo iné osoby, ktoré budú v jeho mene schvaľovať podklad pre vyúčtovanie doplatku.


Stlačením ikony "*Skopírovať kontaktné údaje"*  je možné po zadaní osoby v jednom type kontaktných osôb údaje kopírovať aj do ostatných typov kontaktných osôb (pre prípad, že u výrobcu bude viac typov kontaktu zastávať tá istá osoba). Stlačením ikonysa vložia skopírované údaje.

Novú kontaktnú osobu výrobca pridá tlačidlom . Výrobca klikne kurzorom myši na editovateľné pole a začne písať text.

* 1. *Údaje o výrobniach a generátoroch* - výrobca označí generátory, na ktoré má podľa cenového rozhodnutia ÚRSO poberať podporu *Doplatkom*. V prípade, že cenové rozhodnutie platí rovnako pre celú výrobňu, t. j. všetky generátory výrobne, výrobca zaškrtne políčko pri *EIC kóde výrobne*.




V prípade, že cenové rozhodnutie určuje rôznu výšku podpory pre jednotlivé generátory výrobne, výrobca zaškrtne políčko pri *EIC kóde každého generátora*.




V stĺpci *Fakturačné údaje* kliknutím na ikonku  systém zobrazí dialógové okno **Fakturačné údaje**.



* 1. V prípade nesprávnych údajov je Výrobca povinný riešiť nesúlad prostredníctvom reklamácie - stlačí tlačidlo .



* 1. Pre všetky vybrané zariadenia Výrobca nahrá dokumenty prislúchajúce k jednotlivým zariadeniam **vo formáte PDF**:
     + Cenové rozhodnutie ÚRSO,
     + Potvrdenie o pôvode elektriny,
     + Oznámenie o spôsobe merania alebo spôsobe výpočtu technologickej vlastnej spotreby (TVS).



Nový dokument Výrobca pridá kliknutím na ikonkou , systém zobrazí dialógové okno **Otvorenie**, v ktorom je možné vyhľadať príslušný dokument vo formáte PDF a vložiť ho ako prílohu. Ak má jeden dokument viac strán vkladá sa ako jeden PDF dokument.


Kliknutím na ikonku  môže Výrobca vložený dokument odstrániť (ak, napr. omylom vložil nesprávny dokument).

* 1. V prípade, že všetky údaje v žiadosti sú v poriadku, Výrobca odošle žiadosť prostredníctvom tlačidla  do OKTE, a.s.

Tlačidlo  zabezpečí uloženie žiadosti v prípade, že Výrobca potrebuje prerušiť jej vypĺňanie, napr. z dôvodu dohľadania si potrebných podkladov a pod.

Tlačidlo  vymaže vypĺňanú žiadosť.

1. V prípade riadne a správne vyplnenej žiadosti, OKTE, a.s., žiadosť schváli. Po schválení zmluvy bude výrobcovi zaslaná zmluva e-mailom s informáciami o postupe procesu podpisovania zmluvy. Súčasťou e-mailu bude okrem dokumentu zmluvy aj formulár žiadosti o užívateľské oprávnenia do systému OZE pre osoby uvedené v žiadosti o podporu.
2. V prípade neúplných alebo nesprávnych údajov vyplnenej žiadosti, OKTE, a.s., žiadosť zamietne a Výrobca bude o tomto informovaný prostredníctvom notifikácie, ktorá bude obsahovať aj dôvod zamietnutia.
3. Pre zadanie novej žiadosti Výrobca má možnosť použiť operáciu  “*Kopírovať záznam*“. Žiadosť vytvorená kopírovaním obsahuje predvyplnené údaje zo zamietnutej žiadosti, ktoré je možné zmeniť.



## Kontaktné údaje

1. V prípade **technických problémov** systému XMtrade®/OZE kontaktuje technickú podporu e-mailom na adrese [support.is@sfera.sk](mailto:support.is@sfera.sk).
2. V prípade chybných predvyplnených údajov alebo chýbajúcej o poskytovaní údajov, prosím, kontaktujte zmluvné oddelenie e-mailom na adrese [zmluvy@okte.sk](mailto:zmluvy@okte.sk).
3. Kontaktné údaje pre administratívnu podporu pri vypĺňaní žiadosti:

* +421 916 432 633
* +421 916 432 655
* +421 916 432 637

1. Pre ďalšie otázky o zúčtovaní podpory, prosím, zasielajte e-mailom na adresu [zuctovatelpodpory@okte.sk](mailto:zuctovatelpodpory@okte.sk)

* +421 916 43 2632
* +421 916 43 2656
* +421 916 43 2676